《偶连日食鸡夜梦有截一支者颇怜之有谓予言鸡》
宋代·李流谦

平生不喜杀，杀戒宿所钦。
累此多病身，蔬食惭未能。
连日管庖供，只难荐肴蒸。
异林发农惊，截支血霪霪。
旁立为咨嗟，或人惠嘉音。
见牛未见羊，盍不推此心。
万生均一爱，岂较人与禽。
君看鸡遭烹，楚痛甚斧砧。
抚枕矍然悟，此岂神所箴。
惊魂欲违干，骇汗屡洒膺。
内惧仍自欣，小差辄相懲。
白璧护微疵，宁非忧之深。
长平四十万，一扫轻蚁蝇。
暴殄置不问，天邪匪聋喑。
稔恶侈后罚，幽诛毒炮燖。
冥冥思昔愆，栗栗厉素襟。
赎鱼有前章，并以警侈淫。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。